ΑΠΟΦΑΣΕΙΣ
Αριθμ. απόφ. 528/20-01-2021
Έγκριση Κανονισμού Προγράμματος Μεταπτυχιακών Σπουδών της Ιατρικής Σχολής του Εθνικού
και Καποδιστριακού Πανεπιστημίου Αθηνών με
τίτλο «Σύγχρονη Διαγνωστική στη Δερματολογία
και Αλλεργιολογία» (MSc in Update in diagnosis
in Dermatology and Allergiology)
Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Τον ν. 4485/2017 «Οργάνωση και Λειτουργία της
ανώτατης εκπαίδευσης, ρυθμίσεις για την έρευνα και
άλλες διατάξεις» (Α’ 114), και ιδίως τα άρθρα 30 έως και
37, 45 και 85.
2. Την υπό στοιχεία 163204/Ζ1/29-9-2017 εγκύκλιο
του Υπουργείου Παιδείας, Έρευνας και Θρησκευμάτων.
3. Την υπ’ αρ. 216772/Z1/8-12-2017 υπουργική απόφαση «Τρόπος κατάρτισης του αναλυτικού προϋπολο-
γισμού λειτουργίας και της έκθεσης βιωσιμότητας των
Προγραμμάτων Μεταπτυχιακών Σπουδών» (Β΄ 4334).
4. Τις παρ. 7 και 8 του άρθρου 19 και την παρ. 3α του
άρθρου 42 του ν. 4521/2018 «Ίδρυση Πανεπιστημίου
Δυτικής Αττικής και άλλες διατάξεις» (Α’ 38).
5. Τις παρ. 1 και 5 του άρθρου 101 του ν. 4547/2018
(Α’ 102).
6. Τον ν. 4009/2011 «Δομή, λειτουργία, διασφάλιση της
ποιότητας των σπουδών και διεθνοποίηση των ανωτάτων εκπαιδευτικών ιδρυμάτων» (Α’ 195).
7. Τον ν. 4386/2016 «Ρυθμίσεις για την έρευνα και άλλες διατάξεις» (Α’ 83).
8. Το π.δ. 852013 «Ίδρυση, μετονομασία, ανασυγκρότηση Σχολών και ίδρυση Τμήματος στο Εθνικό και Κα-
ποδιστριακό Πανεπιστήμιο Αθηνών» (Α’ 124).
9. Τον ν. 3374/2005 «Διασφάλιση της ποιότητας στην
ανώτατη εκπαίδευση. Σύστημα μεταφοράς και συσσώρευσης πιστωτικών μονάδων - Παράρτημα διπλώματος»
(Α΄ 189) και ιδίως τα άρθρα 14 και 15.
10. Την υπ’ αρ. 813/29.06.2018 απόφαση της Συγκλήτου του Ε.Κ.Π.Α., με την οποία επανιδρύθηκε το Π.Μ.Σ.
«Σύγχρονη Διαγνωστική στη Δερματολογία και αλλεργιολογία» (MSc in Update in diagnosis in Dermatology
and Allergiology) (Β΄ 3471).
11. Το απόσπασμα πρακτικού της Συνέλευσης της Ιατρικής Σχολής του Ε.Κ.Π.Α. (συνεδρίαση της 29.10.2020).
12. Το απόσπασμα πρακτικού της Συγκλήτου του
Ε.Κ.Π.Α. (7η συνεδρία της 20-11-2020).
13. Το γεγονός ότι με την παρούσα δεν προκαλείται
δαπάνη σε βάρος του κρατικού προϋπολογισμού, αποφασίζει:
την έγκριση του Κανονισμού Προγράμματος Μεταπτυχιακών Σπουδών της Ιατρικής Σχολής του Ε.Κ.Π.Α.,
με τίτλο «Σύγχρονη Διαγνωστική στη Δερματολογία
και Αλλεργιολογία», (MSc in Update in diagnosis in
Dermatology and Allergiology) από το ακαδημαϊκό έτος
2020-2021, ως ακολούθως:
Άρθρο 1
ΑΝΤΙΚΕΙΜΕΝΟ - ΣΚΟΠΟΣ
Αντικείμενο του Π.Μ.Σ στη «Σύγχρονη Διαγνωστική
στη Δερματολογία και Αλλεργιολογία» είναι να στοχεύσει στην παροχή υψηλού επιπέδου μεταπτυχιακής εκ-
παίδευσης στις σύγχρονες κλινικές και εργαστηριακές
διαγνωστικές μεθόδους της Δερματολογίας και Αλλεργιολογίας.
Σκοπός του Π.Μ.Σ. «Σύγχρονη Διαγνωστική στη Δερματολογία και Αλλεργιολογία» είναι να εκπαιδεύσει νέ-
ους επιστήμονες στο ευρύτατο πεδίο της διαγνωστικής
προσπέλασης των δερματικών και αλλεργικών νοσημάτων με τη χρήση τόσο κλινικών όσο και εργαστηριακών
τεχνικών. Επιπρόσθετος σκοπός είναι οι συμμετέχοντες
να εξοικειωθούν πλήρως στην πρακτική εφαρμογή των
διαγνωστικών τεχνικών και στην ορθολογική ερμηνεία
των εργαστηριακών μεθόδων, ώστε να εφαρμόζουν
ορθολογικά και έγκυρα διαγνωστικούς αλγόριθμους
στη Δερματολογία και την Αλλεργιολογία. Η χρήση
νέων διαγνωστικών μεθόδων που απαιτούν θεωρητική
κατάρτιση στις αρχές τους, εξοικείωση στην πρακτική
εφαρμογή τους και γνώση των ειδικών παθοφυσιολογικών μηχανισμών.
Οι απόφοιτοι του Π.Μ.Σ. θα μπορούν να στελεχώσουν
Κλινικές και Μονάδες Δερματολογίας και Αλλεργιολογίας
τόσο του Δημοσίου όσο και του Ιδιωτικού τομέα που
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
10 Φεβρουαρίου 2021
ΤΕΥΧΟΣ  ΔΕΥΤΕΡΟ
Αρ. Φύλλου 524
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 524/10.02.2021
εφαρμόζουν σύγχρονες διαγνωστικές τεχνικές, να διδάσκουν σε ΑΕΙ και ΤΕΙ το συναφές γνωστικό αντικείμενο
και να απασχοληθούν σε θέσεις (π.χ. της φαρμακευτικής
βιομηχανίας και εφαρμοσμένης ιατρικής τεχνολογίας)
που απαιτούν ιδιαίτερη εξειδίκευση και γνώση στη διαγνωστική προσπέλαση δερματικών ή και αλλεργικών
παθήσεων και στις ειδικές μεθόδους που εφαρμόζονται.
Το Π.Μ.Σ. οδηγεί στην απονομή Διπλώματος Μεταπτυχιακών Σπουδών στη «Σύγχρονη Διαγνωστική στη
Δερματολογία και Αλλεργιολογία» μετά την πλήρη και
επιτυχή ολοκλήρωση των σπουδών με βάση το πρόγραμμα σπουδών.
Οι τίτλοι απονέμονται από την Ιατρική Σχολή του Εθνικού και Καποδιστριακού Πανεπιστημίου Αθηνών.
Άρθρο 2
ΔΟΜΗ ΚΑΙ ΟΡΓΑΝΑ ΤΟΥ Π.Μ.Σ.
Αρμόδια όργανα για τη λειτουργία του Π.Μ.Σ. σύμφωνα με το ν. 4485/2017 είναι:
1. Η Συνέλευση της Σχολής: Είναι αρμόδια για τον έλεγχο και την έγκριση των εισηγήσεων της Συντονιστικής
Επιτροπής του Π.Μ.Σ. που αφορούν: στον ορισμό μελών
Συμβουλευτικών Επιτροπών, στον ορισμό μελών Εξεταστικών Επιτροπών, στην απονομή μεταπτυχιακών δι-
πλωμάτων, στη συγκρότηση της Επιτροπής Αξιολόγησης
και επιλογής των υποψηφίων, καθώς και για κάθε θέμα
που προβλέπεται από επιμέρους ισχύουσες διατάξεις.
2. Η Συντονιστική Επιτροπή (ΣΕ) του Π.Μ.Σ.: απαρτίζεται από πέντε (5) μέλη ΔΕΠ της Ιατρικής Σχολής, που
έχουν αναλάβει μεταπτυχιακό έργο και εκλέγονται από
τη Συνέλευση της Ιατρικής Σχολής για διετή θητεία. Πρόεδρος της ΣΕ είναι ο Διευθυντής του Π.Μ.Σ., ο οποίος
ορίζεται από τη Συνέλευση μεταξύ των μελών της ΣΕ. Η
θητεία του Προέδρου της ΣΕ μπορεί να ανανεωθεί μία
φορά. Η ΣΕ είναι αρμόδια για την παρακολούθηση και
τον συντονισμό της λειτουργίας του προγράμματος και:
- Εισηγείται στη Συνέλευση την κατανομή του διδακτικού έργου μεταξύ των διδασκόντων του Π.Μ.Σ.
- Ορίζει τον επιβλέποντα και τα μέλη της τριμελούς
επιτροπής εξέτασης διπλωματικών εργασιών, ο ορισμός
της οποίας επικυρώνεται από τη Συνέλευση της Ιατρικής
Σχολής.
- Εξετάζει φοιτητικά θέματα, όπως αιτήσεις αναστολής
φοίτησης, παράτασης σπουδών, κ.ά. και εισηγείται σχετικά στη Συνέλευση της Ιατρικής Σχολής.
- Αποφασίζει, με εξουσιοδότηση της Συνέλευσης, ως
προς την οικονομική διαχείριση και ειδικότερα ως προς
την έγκριση των δαπανών του προγράμματος και πιστοποιεί τη σχέση εκπαιδευτικών αναγκών του συγκεκριμέ-
νου προγράμματος με τις εκάστοτε αιτούμενες δαπάνες.
Σύμφωνα με αυτό, η Συντονιστική Επιτροπή με σχετική απόφασή της θα εγκρίνει μια δαπάνη ή ένα σύνολο
δαπανών και θα αιτιολογεί τη σκοπιμότητα εκτέλεσης
αυτών σύμφωνα με τις εκάστοτε εκπαιδευτικές ανάγκες
του προγράμματος.
3. Ο Διευθυντής του Π.Μ.Σ. και ο Αναπληρωτής του: Ο
Διευθυντής του Π.Μ.Σ. είναι μέλος ΔΕΠ πρώτης βαθμίδας
ή της βαθμίδας του αναπληρωτή, του ιδίου ή συναφούς
γνωστικού αντικειμένου με το γνωστικό αντικείμενο του
Π.Μ.Σ. Επιπλέον, είναι μέλος και Πρόεδρος της ΣΕ. Ορίζεται μαζί με τον Αναπληρωτή του, με απόφαση Συνέ-
λευσης της Ιατρικής Σχολής.
Ο Διευθυντής του Π.Μ.Σ. εισηγείται στα αρμόδια όργανα του Ιδρύματος για κάθε θέμα που αφορά την αποτε-
λεσματική λειτουργία του προγράμματος. Ο Διευθυντής
δεν μπορεί να έχει περισσότερες από δύο (2) συνεχόμενες θητείες και δεν δικαιούται επιπλέον αμοιβή για το
διοικητικό του έργο ως Διευθυντή. Έχει τις ακόλουθες
αρμοδιότητες:
α) Συγκαλεί σε συνεδρίαση τη ΣΕ.
β) Καταρτίζει την ημερήσια διάταξη των εν λόγω συνεδριάσεων, λαμβάνοντας υπόψη εισηγήσεις των μελών
και οργάνων του Π.Μ.Σ.
γ) Ορίζει εκλογές για την αναπλήρωση μελών επιτροπών λόγω κένωσης θέσης.
δ) Έχει την ευθύνη σύνταξης του προϋπολογισμού και
απολογισμού του Προγράμματος, τους οποίους υποβάλλει στη Συνέλευση για έγκριση.
ε) Είναι υπεύθυνος για την παρακολούθηση της εκτέλεσης του προϋπολογισμού και για την έκδοση των εντο-
λών πληρωμής των σχετικών δαπανών.
στ) Κατά τη λήξη της θητείας του, καθώς και της ΣΕ,
συντάσσει αναλυτικό απολογισμό του ερευνητικού και
εκπαιδευτικού έργου του Π.Μ.Σ., καθώς και των λοιπών
δραστηριοτήτων του, με στόχο την αναβάθμιση των
σπουδών, την καλύτερη αξιοποίηση του ανθρώπινου
δυναμικού, τη βελτιστοποίηση των υφιστάμενων υποδομών και την κοινωνικά επωφελή χρήση των διαθέσιμων
πόρων του Π.Μ.Σ.
Ο Αναπληρωτής Διευθυντής του Π.Μ.Σ. είναι Καθηγητής ή Αναπληρωτής Καθηγητής και εκπληρώνει τα
καθήκοντα του Διευθυντή σε περίπτωση απουσίας του.
4. Επιστημονική Επιτροπή: Η Επιστημονική Επιτροπή αποτελείται από το σύνολο των διδασκόντων του
Προγράμματος ανεξαρτήτως Τμήματος ή Πανεπιστημίου από το οποίο προέρχονται. Συνέρχεται ύστερα από
πρόταση της Συντονιστικής Επιτροπής για να εκφέρει
γνώμη για θέματα που αφορούν στο Πρόγραμμα (περιεχόμενο σπουδών, προβολή δράσεων του Π.Μ.Σ, εκπαι-
δευτικές εκδηλώσεις) και βρίσκεται σε απαρτία με όσα
μέλη παρευρίσκονται.
Το Π.Μ.Σ. «Σύγχρονη Διαγνωστική στη Δερματολογία
και Αλλεργιολογία» υποστηρίζεται από Γραμματεία του
Προγράμματος που είναι εγκατεστημένη στο Γραφείο
εκπαίδευσης του Νοσοκομείου Αφροδισίων και Δερματικών Νοσημάτων «ΑΝΔΡΕΑΣ ΣΥΓΓΡΟΣ» του Ε.Κ.Π.Α.
και βρίσκεται υπό την επιστασία της Γραμματείας της Ιατρικής Σχολής του Ε.Κ.Π.Α. Η Γραμματεία του Π.Μ.Σ. έχει
ως καθήκον τη γραμματειακή υποστήριξη του Π.Μ.Σ.,
όπως την προετοιμασία της διαδικασίας εισδοχής υποψηφίων, την τήρηση των οικονομικών στοιχείων του
Προγράμματος, τη γραμματειακή υποστήριξη της ΣΕ,
την καταχώριση βαθμολογιών κ.λπ.
Άρθρο 3
ΚΑΤΗΓΟΡΙΕΣ ΚΑΙ ΑΡΙΘΜΟΣ ΕΙΣΑΚΤΕΩΝ
Στο Π.Μ.Σ. «Σύγχρονη Διαγνωστική στη Δερματολογία
και Αλλεργιολογία» γίνονται δεκτοί πτυχιούχοι ΑΕΙ των
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 524/10.02.2021
Τμημάτων Σχολών Επιστημών Υγείας (Ιατρικής, Οδοντιατρικής, Φαρμακευτικής, Νοσηλευτικής) και Τμημάτων
Βιολογίας Μοριακής Βιολογίας, Βιοχημείας των ΑΕΙ της
ημεδαπής ή αναγνωρισμένων αντίστοιχων Ιδρυμάτων
της αλλοδαπής αναγνωρισμένων από τον ΔΟΑΤΑΠ, καθώς και τμημάτων Αισθητικής και Κοσμητολογίας.
Καθώς επίσης και απόφοιτοι της Σχολής Αισθητικής
και Κοσμητολογίας των ΤΕΙ της ημεδαπής ή αντίστοιχων
τμημάτων αναγνωρισμένων ομοταγών Ιδρυμάτων της
αλλοδαπής.
Οι Έλληνες πτυχιούχοι πρέπει να γνωρίζουν αποδεδειγμένα μία ξένη γλώσσα (αγγλικά- γαλλικά), οι δε αλ-
λοδαποί επαρκώς και την ελληνική.
Γίνονται δεκτοί ως υπεράριθμοι μέλη των κατηγοριών
ΕΕΠ, ΕΔΙΠ και ΕΤΕΠ και μόνο ένας κατ’ έτος, σύμφωνα με
την ισχύουσα νομοθεσία.
Το Π.Μ.Σ. «Σύγχρονη Διαγνωστική στη Δερματολογία
και Αλλεργιολογία» θα δέχεται είκοσι πέντε (25) φοιτητές
ανά ακαδημαϊκό έτος και προγραμματίζεται να απασχολεί συνολικά διδάσκοντες, 60% τουλάχιστον από την
Ιατρική Σχολή του Ε.Κ.Π.Α. και 40% από Πανεπιστήμια
και Ερευνητικά Κέντρα της ημεδαπής και της Αλλοδαπής.
Αυτό αντιστοιχεί σε δύο (2) διδάσκοντες ανά φοιτητή.
Σημειώνεται ότι ο μέγιστος αριθμός μεταπτυχιακών
φοιτητών στα Π.Μ.Σ. της Ιατρικής Σχολής είναι περίπου
3.190 ανά έτος σε σχέση και με τον αριθμό των περίπου
2.157 προπτυχιακών φοιτητών ανά έτος και των 572 μελών ΔΕΠ της Ιατρικής Σχολής του Ε.Κ.Π.Α.
Τα ανωτέρω στοιχεία δίνονται κατά προσέγγιση και
ανταποκρίνονται στα δεδομένα του έτους σύνταξης του
Κανονισμού.
Άρθρο 4
ΤΡΟΠΟΣ ΕΙΣΑΓΩΓΗΣ
Η επιλογή των φοιτητών γίνεται σύμφωνα με την
ισχύουσα νομοθεσία και τις προβλέψεις του παρόντος
Κανονισμού Μεταπτυχιακών Σπουδών.
Κάθε Μάιο, με απόφαση της Συνέλευσης της Ιατρικής
Σχολής του Ε.Κ.Π.Α, δημοσιεύεται και αναρτάται στην
ιστοσελίδα του Π.Μ.Σ. και του Ιδρύματος προκήρυξη για
την εισαγωγή μεταπτυχιακών φοιτητών στο Π.Μ.Σ. Οι
σχετικές αιτήσεις μαζί με τα απαραίτητα δικαιολογητικά
κατατίθενται στη Γραμματεία του Π.Μ.Σ., σε προθεσμία
που ορίζεται κατά την προκήρυξη και μπορεί να παραταθεί με απόφαση της Συνέλευσης της Σχολής.
Απαραίτητα δικαιολογητικά είναι:
1. Αίτηση συμμετοχής
2. Αντίγραφο πτυχίου ή βεβαίωση περάτωσης σπουδών
3. Οι φοιτητές από ιδρύματα της αλλοδαπής πρέπει να
ξεκινήσουν τη διαδικασία αναγνώρισης του βασικού πτυχίου από τον ΔΟΑΤΑΠ, σύμφωνα με την παρ. 7 του άρθρου
34 του ν. 4485/2017 και την παρ. 5 του άρθρου 101 του
ν. 4547/2018.
4. Συνοπτική βαθμολογία όλων των ετών σπουδών
5. Αποδεικτικό αγγλικής γλώσσας επιπέδου Β2
6. Σύντομο βιογραφικό σημείωμα
7. Κατοχή δεύτερου πτυχίου ή σχετικού μεταπτυχιακού
τίτλου
8. Αποδεικτικά ερευνητικής δραστηριότητας.
Η επιλογή των εισακτέων πραγματοποιείται με συνέντευξη από την Επιτροπή Επιλογής Μεταπτυχιακών
Φοιτητών που αποτελείται από τρία (3) μέλη ΔΕΠ της
Σχολής. Πρόεδρος της Επιτροπής Επιλογής Μεταπτυχιακών Φοιτητών είναι ο Διευθυντής του Π.Μ.Σ. Τα λοιπά
δυο (2) μέλη ορίζονται από τη Συντονιστική Επιτροπή. Η
επιλογή γίνεται με βάση τα ακόλουθα κριτήρια:
- Βαθμός πτυχίου σε ποσοστό 15%
- Μέσος όρος βαθμολογίας σε τρία προπτυχιακά μαθήματα σχετικά με το γνωστικό αντικείμενο του Π.Μ.Σ.
σε ποσοστό 10%
- Ερευνητική δραστηριότητα και δημοσιεύσεις σε ποσοστό 10% (για ΑΕΙ)
- Επίδοση σε Διπλωματική εργασία, σε ποσοστό 10%
(για ΤΕΙ)
- Πιστοποιημένη γνώση π.χ. αγγλικής γλώσσας σε ποσοστό 4%
- Κατοχή δεύτερου πτυχίου Α’ ή Β’ κύκλου σπουδών
σε ποσοστό 10%
- Συστατικές επιστολές σε ποσοστό 1%
- Προφορική συνέντευξη σε ποσοστό 40%.
Με βάση τα συνολικά κριτήρια, η ΣΕ μετά την εισήγηση
της Ε.Ε.Μ.Φ. καταρτίζει τον πίνακα αξιολόγησης των φοιτητών και τον καταθέτει προς έγκριση στη Συνέλευση.
Οι επιτυχόντες θα πρέπει να εγγραφούν στη Γραμματεία του Π.Μ.Σ. εντός δεκαπέντε (15) ημερών από την
απόφαση της Συνέλευσης.
Σε περίπτωση ισοβαθμίας γίνονται δεκτοί οι ισοβαθμήσαντες ως υπεράριθμοι, σε ποσοστό που δεν υπερβαί-
νουν το 10% του ανώτατου αριθμού εισακτέων.
Σε περίπτωση μη εγγραφής ενός ή περισσοτέρων φοιτητών, θα κληθούν αν υπάρχουν, οι επιλαχόντες, με βάση
τη σειρά τους στον εγκεκριμένο αξιολογικό πίνακα, να
εγγραφούν στο Πρόγραμμα.
Άρθρο 5
ΔΙΑΡΚΕΙΑ ΦΟΙΤΗΣΗΣ
Η χρονική διάρκεια φοίτησης στο Π.Μ.Σ. που οδηγεί
στη λήψη Διπλώματος Μεταπτυχιακών Σπουδών (ΔΜΣ)
ορίζεται σε τέσσερα (4) ακαδημαϊκά εξάμηνα, στα οποία
περιλαμβάνεται και ο χρόνος εκπόνησης διπλωματικής
εργασίας.
Εάν κάποιος Μεταπτυχιακός Φοιτητής δεν δύναται να
ολοκληρώσει τη φοίτησή του εντός των τεσσάρων εξαμήνων για ιδιαίτερα σημαντικό λόγο έχει τη δυνατότητα
με αιτιολογημένη αίτηση του προς την Σ.Ε. και έγκριση
από την Συνέλευση της Σχολής να λάβει παράταση δυο
(2) εξαμήνων στην φοίτηση του. Ο ανώτατος επιτρεπόμενος χρόνος ολοκλήρωσης των σπουδών, δηλαδή
ορίζεται στα έξι (6) ακαδημαϊκά εξάμηνα.
Οι μεταπτυχιακοί φοιτητές έχουν δικαίωμα να ζητήσουν, με αίτησή τους, αιτιολογημένα αναστολή φοίτησης
της παρακολούθησης των μαθημάτων ή της εκπόνησης
της μεταπτυχιακής τους εργασίας. Η άδεια χορηγείται
με απόφαση της Συνέλευσης της Ιατρικής Σχολής για
αποδεδειγμένα σοβαρούς λόγους μόνο μία φορά και
δεν μπορεί να είναι μεγαλύτερης διάρκειας των δύο συνεχόμενων ακαδημαϊκών εξαμήνων ούτε μικρότερης
διάρκειας του ενός εξαμήνου.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 524/10.02.2021
Τα εξάμηνα αναστολής της φοιτητικής ιδιότητας δεν
προσμετρούνται στην προβλεπόμενη ανώτατη διάρκεια
κανονικής φοίτησης.
Άρθρο 6
ΠΡΟΓΡΑΜΜΑ ΣΠΟΥΔΩΝ
Το Π.Μ.Σ. ξεκινά το χειμερινό εξάμηνο εκάστου ακαδημαϊκού έτους. Σε περίπτωση αδυναμίας έναρξης στο
χειμερινό εξάμηνο, δύναται να μεταφερθεί στο εαρινό,
με απόφαση της Συνέλευσης της Σχολής.
Για την απόκτηση ΔΜΣ απαιτούνται συνολικά εκατόν
είκοσι (120) πιστωτικές μονάδες (ECTS).
Κατά τη διάρκεια των σπουδών, οι μεταπτυχιακοί φοιτητές υποχρεούνται σε παρακολούθηση και επιτυχή εξέ-
ταση μεταπτυχιακών μαθημάτων, ερευνητική απασχόληση και συγγραφή επιστημονικών εργασιών, κ.ά., καθώς
και σε εκπόνηση μεταπτυχιακής διπλωματικής εργασίας.
Η διδασκαλία των μαθημάτων γίνεται διά ζώσης.
Τα μαθήματα οργανώνονται σε εξάμηνα, πραγματοποιούνται σε εβδομαδιαία βάση και διεξάγονται κατά
βάση στην ελληνική γλώσσα και κατά περίπτωση στην
αγγλική γλώσσα.
Α. Το πρόγραμμα των μαθημάτων ανά ειδίκευση διαμορφώνεται ως εξής:
Α’ Εξάμηνο
Μαθήματα Υποχρεωτικά
Διδ. Ώρες/εβδομάδα
ECTS
Παθήσεις ονύχων
Παθήσεις τριχών
Διάγνωση δερματίτιδας εξ επαφής και φωτοδερματοπαθειών
Δερματική ογκολογία
Αρχές Αλλεργιολογίας και διαγνωστικές μέθοδοι
Αφροδισιολογία
Σύνολο
Β’ Εξάμηνο
Μαθήματα Υποχρεωτικά
Διδ. Ώρες/ εβδομάδα
ECTS
Δερματοσκόπηση1
Δερματοσκόπηση2
Ιστοπαθολογία δέρματος
Μυκητολογία
Ανοσοδερματολογία
Κλινική και εργαστηριακή διαγνωστική πρακτική στην Αλλεργιολογία
Σύνολο
Γ’ Εξάμηνο
Μαθήματα Υποχρεωτικά
Διδ. Ώρες/εβδομάδα
ECTS
Πρακτική άσκηση στην κλινική και κλινικοεργαστηριακή προσπέλαση
των δερματικών και αλλεργιολογικών μαθημάτων
Σύνολο
Δ’ Εξάμηνο
Εκπόνηση μεταπτυχιακής διπλωματικής εργασίας
Β. Περιεχόμενο/Περιγραφή μαθημάτων
Α’ ΕΞΑΜΗΝΟ
Α1. ΠΑΘΗΣΕΙΣ ΟΝΥΧΩΝ
Ο κύκλος των μαθημάτων αυτών, έχουν σαν σκοπό να
αναδείξουν την ιδιαίτερη σημασία αυτού του εξαρτήματος του δέρματος, στην σύγχρονη διαγνωστική παθή-
σεων δερματικών αλλά και άλλων συστηματικών. Αυτό
επιτυγχάνεται μέσω γνώσεων ανατομικής, φυσιολογίας,
παθολογίας και διαγνωστικών τεχνικών.
Α2. ΠΑΘΗΣΕΙΣ ΤΡΙΧΩΝ
Οι παθήσεις των τριχών και ιδίως οι αλωπεκίες αποτελούν συχνές παθήσεις με μεγάλο ψυχοκοινωνικό αντί-
κτυπο. Σκοπός του μαθήματος αυτού είναι η εκμάθηση
των βασικών χαρακτηριστικών των σημαντικότερων
παθήσεων των τριχών και η εισαγωγή στη διαγνωστική
των αλωπεκιών, με έμφαση στο ρόλο των διαγνωστικών
μεθόδων της τριχοσκόπησης, του τριχορριζογράμματος
και της ιστολογικής εξέτασης.
Α3. ΔΕΡΜΑΤΙΚΗ ΟΓΚΟΛΟΓΙΑ
Οι διαλέξεις της Δερματικής Ογκολογίας επικεντρώνονται στην επιδημιολογία, παθοφυσιολογία, διάγνωση
και θεραπευτική αντιμετώπιση των προκαρκινικών και
κακοηθών νεοπλασιών του δέρματος. Η θεματολογία
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 524/10.02.2021
αναπτύσσεται από πολυσυλλεκτική ομάδα έμπειρων
ομιλητών από διάφορες ειδικότητες και περιλαμβάνει
τις ακτινικές υπερκερατώσεις, τους μη-μελανωματικούς
όγκους του δέρματος, το κακόηθες μελάνωμα, τα λεμφώματα του δέρματος και τους σπανιότερους όγκους του
δέρματος. Ιδιαίτερη έμφαση δίδεται στη διαγνωστική
προσέγγιση των νοσημάτων αυτών με τη χρήση απεικονιστικών, μοριακών και εργαστηριακών τεχνικών ενώ
αναφορά γίνεται στις νεότερες στοχευμένες θεραπευτικές προσεγγίσεις του μελανώματος και του καρκίνου
του δέρματος.
Α4. ΔΕΡΜΑΤΙΤΙΔΕΣ ΕΞ ΕΠΑΦΗΣ
Η δερματίτιδα-έκζεμα είναι μια από τις συχνότερες
διαγνώσεις στη Δερματολογία. Στόχος του μαθήματος
αυτού είναι οι κατανόηση των παθοφυσιολογικών μηχανισμών και της κλινικής έκφρασης τόσο της δερματίτιδας
εξ επαφής (αλλεργική ή ερεθιστική), όσο και ενδογενών
εκζεμάτων, όπως η ατοπική δερματίτιδα. Έμφαση δίδεται στη διαγνωστική προσέγγιση μιας δερματίτιδας, με
τις κατάλληλες μεθόδους, μεταξύ των οποίων εξέχουσα
θέση κατέχουν οι επιδερμιδικές δοκιμασίες (patch test).
Α5. ΑΡΧΕΣ ΑΛΛΕΡΓΙΟΛΟΓΙΑΣ ΚΑΙ ΔΙΑΓΝΩΣΤΙΚΕΣ ΜΕΘΟΔΟΙ
Στο συγκεκριμένο μάθημα αναπτύσσεται το θεωρητικό υπόβαθρο (ανοσολογικοί μηχανισμοί, παθοφυσι-
ολογία) που είναι απαραίτητο για την κατανόηση της
παθογένειας των αλλεργικών νοσημάτων. Επίσης αναλύονται οι διαγνωστικές μέθοδοι, εργαστηριακές και μη,
που χρησιμοποιούνται στη διάγνωση των αλλεργικών
παθήσεων με έμφαση στην ανάλυση και κατανόηση των
μηχανισμών που εμπλέκονται στην κάθε διαγνωστική
εξέταση.
Α6. ΑΦΡΟΔΙΣΙΟΛΟΓΙΑ
Η Αφροδισολογία παραμένει και στις ημέρες μας
απαραίτητη πηγή γνώσης για τον απασχολούμενο στον
ευρύτερο τομέα της υγείας. Έτσι, μέσω της ανάπτυξης
βασικών γνώσεων επιδημιολογίας, κλινικής εικόνας αλλά
και σύγχρονων εργαστηριακών τεχνικών, επιτυγχάνεται
η ενημέρωση των επιμορφούμενων. Οι έμπειροι ομιλητές από διάφορες ειδικότητες έχουν σαν σκοπό την
σφαιρική και επιστημονικά σύγχρονη ενημέρωση στον
κύκλο αυτό των μαθημάτων.
Β’ ΕΞΑΜΗΝΟ
Β1. ΔΕΡΜΑΤΟΣΚΟΠΗΣΗ Ι
Η δερματοσκόπηση είναι μια in vivo διαγνωστική μέθοδος εξέτασης του δέρματος υπό φωτισμό και μεγέ-
θυνση, η οποία κατέχει ενδιάμεση θέση ανάμεσα στη
κλινική και την ιστολογική εξέταση. Το δερματοσκόπιο
σήμερα θεωρείται το στηθοσκόπιο του Δερματολόγου.
Στόχος των μαθημάτων αυτών είναι η κατανόηση των
βασικών αρχών της δερματοσκόπησης και του τρόπου
(διαγνωστικοί αλγόριθμοι) μέσω του οποίου τίθεται η
διάγνωση, με την αναγνώριση δερματοσκοπικών προτύπων, χρωμάτων και δομών.
Στη Δερματοσκόπηση Ι αναλύεται η δερματοσκοπική διάγνωση του μελανώματος, των μελανοκυτταρικών
σπίλων, του μη μελανωματικού καρκίνου του δέρματος,
των καλοηθών μελαγχρωματικών βλαβών και η διάγνωση των βλαβών μέσω των αγγειακών τους προτύπων.
Β2. ΔΕΡΜΑΤΟΣΚΟΠΗΣΗ ΙΙ
Στην Δερματοσκόπηση ΙΙ περιγράφονται οι νεότερες
εφαρμογές της δερματοσκόπησης σε φλεγμονώδεις,
λοιμώδεις και παρασιτικές δερματοπάθειες, η τριχοσκόπηση και η ονυχοσκόπηση, η ψηφιακή δερματοσκοπική
παρακολούθηση, η χρήση της δερματοσκόπησης για την
επιλογή και την αξιολόγηση της θεραπείας κ.α.
Β3. ΙΣΤΟΛΟΓΙΑ ΔΕΡΜΑΤΟΣ
Η επιστήμη της ιστολογίας, σαν διαγνωστική τεχνική
στην δερματολογία, είναι ίσως η σημαντικότερη επιλογή. Έτσι η επιμόρφωση στον τομέα αυτό θεωρείται και
είναι ιδιαίτερης αξίας. Οι συμμετέχοντες θα παρακολουθήσουν κύκλο μαθημάτων, αρχικά με βασικές γνώσεις
της φυσιολογικής επιδερμίδας, ενώ θα αναλυθούν από
εξειδικευμένους επιστήμονες τα ιστολογικά χαρακτηριστικά σπογγιωτικών ακανθολυτικών, κοκκιωματωδών
δερματοπαθειών, ενώ ιδιαίτερη αναφορά θα γίνει στην
ιστολογική διάγνωση του μελανώματος.
Β4. ΜΥΚΗΤΟΛΟΓΙΑ
Η αύξηση των παθήσεων οι οποίες οδηγούν σε ανοσοκαταστολή, αλλά και οι νέες θεραπευτικές επιλογές,
έχουν αυξήσει την συχνότητα των μυκητιάσεων του δέρματος και των εξαρτημάτων του. Κατά την διάρκεια του
κύκλου των μαθημάτων αυτών θα αναπτυχτούν αρχικά
η ταξινόμηση, η βιολογία και ο πολλαπλασιασμός των
μυκήτων, θα ακολουθήσουν οι μέθοδοι διαγνωστικοί,
τόσο κλινικοί όσο και εργαστηριακοί, με έμφαση στις
νεώτερες τεχνικές, ενώ ακόμη έμφαση θα δοθεί και στην
τεχνική της ορθής συλλογής των δειγμάτων, γεγονός σημαντικό για την ορθή διάγνωση. Ακόμη, ειδική αναφορά
θα γίνει στα λάθη, τις παραλήψεις και στις επισημάνσεις
στις επιπολής μυκητιάσεις.
Β5. ΑΝΟΣΟΔΕΡΜΑΤΟΛΟΓΙΑ
Το μάθημα έχει σκοπό την εισαγωγή των εκπαιδευομένων στις βασικές αρχές της ανοσοδερματολογίας και
να αναδείξει τις σύγχρονες προσεγγίσεις, στρατηγικές
και μεθοδολογίες που αφορούν τη διάγνωση ανοσολογικών οντοτήτων και την αξιολόγηση των συναφών
κλινικών και εργαστηριακών ευρημάτων, με έμφαση στις
δερματοπάθειες, στις δερματικές εκδηλώσεις και στην
προσβολή του στόματος. Ιδιαιτέρως αναφέρονται τα
πομφολυγώδη και ρευματικά νοσήματα, η προμπφολυγώδης επιδερμόλυση, ο λύκος και οι νόσοι του κολλα-
γόνου, καθώς και η εφαρμογή της τεχνικής του άμεσου
και έμμεσου ανοσοφθορισμύ.
Β6. ΚΛΙΝΙΚΗ ΚΑΙ ΕΡΓΑΣΤΗΡΙΑΚΗ ΔΙΑΓΝΩΣΤΙΚΗ ΠΡΑΚΤΙΚΗ ΣΤΗΝ ΑΛΛΕΡΓΙΟΛΟΓΙΑ
Στα πλαίσια του συγκεκριμένου μαθήματος παρουσιάζονται λεπτομερώς οι in vivo και in vitro διαγνωστικές
μέθοδοι που εφαρμόζονται στην διαγνωστική προσπέλαση όλου του φάσματος των αλλεργικών νοσημάτων.
Επιπρόσθετα πραγματοποιείται πρακτική εξάσκηση στη
διενέργεια τους, επίδειξη εκτέλεσης, εφαρμογής καθώς
και ερμηνείας των αποτελεσμάτων. Επιπρόσθετα αναλύονται όλες οι παράμετροι που απαιτούνται για την ορθή
κλινική εφαρμογή (Good Clinical Practice) των μεθόδων
αυτών.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 524/10.02.2021
Άρθρο 7
ΕΞΕΤΑΣΕΙΣ ΚΑΙ ΑΞΙΟΛΟΓΗΣΗ
ΜΕΤΑΠΤΥΧΙΑΚΩΝ ΦΟΙΤΗΤΩΝ
Το εκπαιδευτικό έργο κάθε ακαδημαϊκού έτους διαρθρώνεται σε δύο εξάμηνα σπουδών, το χειμερινό και
το εαρινό, έκαστο εκ των οποίων περιλαμβάνει τουλάχιστον δεκατρείς (13) εβδομάδες διδασκαλίας και τρεις
(3) εβδομάδες εξετάσεων. Τα μαθήματα του χειμερινού
και εαρινού εξαμήνου εξετάζονται επαναληπτικώς κατά
την περίοδο του Σεπτεμβρίου.
Η παρακολούθηση των μαθημάτων/εργαστηρίων
κ.λπ. είναι υποχρεωτική.
Σε περίπτωση κωλύματος διεξαγωγής μαθήματος προβλέπεται η αναπλήρωσή του. Η ημερομηνία και η ώρα
αναπλήρωσης αναρτώνται στην ιστοσελίδα της Ιατρικής
Σχολής και στα e-mails των φοιτητών.
Σε περίπτωση που το ποσοστό απουσιών φοιτητή
ξεπερνά το 10% ανά μάθημα ή στο σύνολο των μαθημάτων, τίθεται θέμα διαγραφής του φοιτητή. Το εν λόγω
θέμα εξετάζεται από τη ΣΕ, η οποία γνωμοδοτεί σχετικά
στη Συνέλευση της Ιατρικής Σχολής.
Η αξιολόγηση της επίδοσης των μεταπτυχιακών φοιτητών γίνεται στο τέλος κάθε εξαμήνου με γραπτές εξε-
τάσεις ή προφορικές (σε ειδικές περιπτώσεις), παράδοση
εργασιών κ.λπ. ανάλογα με τον Υπεύθυνο Καθηγητή του
κάθε κύκλου. Οι βαθμοί των εξετάσεων υποβάλλονται
από τον Υπεύθυνο Καθηγητή κάθε κύκλου στη Γραμματεία του Μεταπτυχιακού Προγράμματος εντός είκοσι
(20) ημερών από τη λήξη της εξεταστικής περιόδου. Ως
βάση επιτυχίας ορίζεται ο βαθμός πέντε (5). Σε περίπτωση αποτυχίας στις εξετάσεις ο Μεταπτυχιακός Φοιτητής
έχει το δικαίωμα επανεξέτασης κατά την επαναληπτική
εξεταστική του Σεπτεμβρίου. Σε περίπτωση δεύτερης
αποτυχίας, η Συντονιστική Επιτροπή αποφασίζει για τη
συνέχιση ή μη των σπουδών του ΜΦ.
Εάν μεταπτυχιακός φοιτητής αποτύχει στην εξέταση
μαθήματος ή μαθημάτων, ούτως ώστε σύμφωνα με
όσα ορίζονται στον Κανονισμό Μεταπτυχιακών Σπουδών θεωρείται ότι δεν έχει ολοκληρώσει επιτυχώς το
πρόγραμμα, εξετάζεται, ύστερα από αίτησή του, από
τριμελή επιτροπή μελών ΔΕΠ της Σχολής, τα μέλη της
οποίας έχουν το ίδιο ή συναφές αντικείμενο με το εξεταζόμενο μάθημα και ορίζονται από τη Συνέλευση της
Σχολής. Από την επιτροπή εξαιρείται ο υπεύθυνος της
εξέτασης διδάσκων.
Στην πρακτική άσκηση η αξιολόγηση γίνεται με τη
συμπλήρωση τουλάχιστον 80% των ωρών παρακολούθησης και την έκθεση/αναφορά από τους Διευθυντές/
Υπευθύνους των Εργαστηρίων σχετικά με την επαρκή
άσκηση.
Για κάθε διδαχθέν θεωρητικό κύκλο μαθημάτων υπάρχουν δύο περίοδοι εξετάσεων. Η πρώτη διενεργείται
κατά το τέλος του κύκλου του ακαδημαϊκού έτους στο
οποίο έγινε η διδασκαλία και η δεύτερη τον επόμενο
Σεπτέμβριο.
Στο τέταρτο εξάμηνο, κάθε μεταπτυχιακός φοιτητής
οφείλει να συγγράψει Διπλωματική Εργασία, σε θέμα
συναφές με τα μαθήματα του Προγράμματος. Η Συντονιστική Επιτροπή ύστερα από αίτηση του υποψηφίου,
στην οποία αναγράφεται ο προτεινόμενος τίτλος της διπλωματικής εργασίας, ο προτεινόμενος επιβλέπων και
επισυνάπτεται περίληψη της προτεινόμενης εργασίας,
ορίζει τον Επιβλέποντα αυτής και συγκροτεί την τριμελή
εξεταστική επιτροπή για την έγκριση της εργασίας, ένα
από τα μέλη της οποίας είναι και ο επιβλέπων.
Για την απόκτηση ΔΜΣ κάθε μεταπτυχιακός φοιτητής
οφείλει να παρακολουθήσει και να εξεταστεί επιτυχώς
στο σύνολο των προσφερόμενων μαθημάτων του Π.Μ.Σ.
και να εκπονήσει μεταπτυχιακή διπλωματική εργασία,
συγκεντρώνοντας έτσι εκατόν είκοσι (120) ECTS.
Μέλη ή επιβλέποντες της τριμελούς εξεταστικής επιτροπής εκπόνησης της Διπλωματικής Εργασίας ορίζο-
νται εξ όλων των κατηγοριών διδασκόντων του Π.Μ.Σ.
κάτοχοι διδακτορικού διπλώματος σύμφωνα με την
κείμενη νομοθεσία.
Για να εγκριθεί η εργασία ο φοιτητής οφείλει να την
υποστηρίξει ενώπιον της εξεταστικής επιτροπής.
Η εργασία γίνεται αποδεκτή κατά πλειοψηφία και βαθμολογείται με κλίμακα 0-10 με άριστα το 10. Η αρνητική
ψήφος αιτιολογείται εγγράφως. Αν η μεταπτυχιακή εργασία θεωρείται από την Τ.Ε.Ε. μη ικανοποιητική (δομή,
περιεχόμενο, λογοκλοπή) και βαθμολογηθεί κάτω από
τη βάση του 5, τότε η Επιτροπή μπορεί να ζητήσει από
τον μεταπτυχιακό φοιτητή τη βελτίωσή της, την τροποποίηση τμημάτων ή τη ριζική αναμόρφωσή της. Η επανυ-
ποβολή της μεταπτυχιακής εργασίας γίνεται μέσα σε ένα
συγκεκριμένο χρονικό περιθώριο που ορίζει η επιτροπή.
Η γλώσσα συγγραφής της μεταπτυχιακής διπλωματικής
εργασίας μπορεί να είναι ελληνική ή αγγλική.
Το εξώφυλλο θα έχει το λογότυπο του Ε.Κ.Π.Α. και θα
περιλαμβάνει τον τίτλο της διπλωματικής εργασίας, τη
σχολή, το πρόγραμμα σπουδών, τα ονοματεπώνυμα του
φοιτητή και του επιβλέποντος καθηγητή, το ακαδημαϊκό έτος και τον μήνα. Η επόμενη σελίδα (πίσω σελίδα
εξωφύλλου) είναι λευκή.
Η αρίθμηση των σελίδων πρέπει να είναι συνεχής και
στην κάτω δεξιά πλευρά της σελίδας, ξεκινώντας από
τη σελίδα τίτλου.
Η γραμματοσειρά που συστήνεται για τη συγγραφή της Διπλωματικής είναι Arial ή Times New Roman
(12άρια) και το διάστιχο 1,5. Η εργασία θα πρέπει να
εκτυπώνεται σε λευκό χαρτί μεγέθους Α4, με αριστερό
και δεξιό περιθώριο 25mm. Η πλήρης στοίχιση θα πρέπει
να εφαρμόζεται σε όλο το κείμενο της εργασίας.
Η έκταση της διπλωματικής εργασίας δεν πρέπει να
ξεπερνά τις 20.000 λέξεις, χωρίς να προσμετρούνται οι
βιβλιογραφικές πηγές και τα τυχόν παραρτήματα.
- Κατάλογος Περιεχομένων
- Ευχαριστίες
- Ελληνική και αγγλική Περίληψη (Αbstract)
- Εισαγωγή
- ΓΕΝΙΚΟ ΜΕΡΟΣ
- ΕΙΔΙΚΟ ΜΕΡΟΣ
- Αποτελέσματα
- Βιβλιογραφικές αναφορές
- Παραρτήματα
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 524/10.02.2021
Οι μεταπτυχιακές διπλωματικές εργασίες εφόσον
εγκριθούν από την εξεταστική επιτροπή, αναρτώνται
υποχρεωτικά στον διαδικτυακό τόπο της Ιατρικής Σχολής.
Επίσης, γίνεται ηλεκτρονική κατάθεση της διπλωματικής εργασίας στο Ψηφιακό Αποθετήριο «ΠΕΡΓΑΜΟΣ»,
σύμφωνα με τις αποφάσεις της Συγκλήτου του Ε.Κ.Π.Α.
Άρθρο 8
ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ
ΜΕΤΑΠΤΥΧΙΑΚΩΝ ΦΟΙΤΗΤΩΝ
1. Οι μεταπτυχιακοί φοιτητές έχουν όλα τα δικαιώματα και τις παροχές που προβλέπονται για τους φοιτητές
του Α’ κύκλου σπουδών (κάρτα σίτισης, φοιτητικό εισιτήριο, μειωμένα έξοδα συμμετοχής σε ορισμένες πολι-
τιστικές και ψυχαγωγικές εκδηλώσεις, ασφάλιση μέσω
Πανεπιστημίου) πλην του δικαιώματος παροχής δωρεάν
διδακτικών συγγραμμάτων. Το Ίδρυμα υποχρεούται να
εξασφαλίσει στους φοιτητές με αναπηρία ή/και ειδικές
ανάγκες προσβασιμότητα στα προτεινόμενα συγγράμματα και τη διδασκαλία.
Για την απόκτηση Διπλώματος Μεταπτυχιακών Σπουδών οι ΜΦ είναι υποχρεωμένοι:
- Να παρακολουθούν επιτυχώς τα μεταπτυχιακά μαθήματα που είναι ενταγμένα στο Πρόγραμμα Σπουδών.
Ένας μεταπτυχιακός φοιτητής θεωρείται ότι έχει παρακολουθήσει μόνο εάν συμπληρώσει το 80% των ωρών
του μαθήματος του ισχύοντος προγράμματος σπουδών
- Να εφοδιάζονται εγκαίρως με το απαραίτητο επιστημονικό υλικό που καλύπτει τη διδακτέα ύλη
- Να υποβάλουν μέσα στις προβλεπόμενες προθεσμίες
τις εργασίες που τους έχουν ανατεθεί για κάθε μάθημα
- Να προσέρχονται στις προβλεπόμενες εξετάσεις
- Να παρακολουθούν σεμινάρια, συνέδρια/ημερίδες
με θέματα συναφούς γνωστικού αντικειμένου.
Η μη τήρηση των παραπάνω, αποτελεί βάση απορριπτικού βαθμού για τα μαθήματα ή αποκλεισμού του
μεταπτυχιακού φοιτητή από το Πρόγραμμα, μετά την
εισήγηση του Υπεύθυνου Καθηγητή και απόφαση της
Συντονιστικής Επιτροπής
2. Οι μεταπτυχιακοί φοιτητές καλούνται να συμμετέχουν και να παρακολουθούν σεμινάρια ερευνητικών
ομάδων, συζητήσεις βιβλιογραφικής ενημέρωσης, επισκέψεις εργαστηρίων, συνέδρια/ημερίδες με γνωστικό
αντικείμενο συναφές με αυτό του Π.Μ.Σ., διαλέξεις ή
άλλες επιστημονικές εκδηλώσεις του Π.Μ.Σ. κ.ά.
3. Η Συνέλευση της Ιατρικής Σχολής, μετά την εισήγηση της ΣΕ, δύναται να αποφασίσει τη διαγραφή μετα-
πτυχιακών φοιτητών εάν:
- υπερβούν το ανώτατο όριο απουσιών
- έχουν αποτύχει στην εξέταση μαθήματος ή μαθημάτων και δεν έχουν ολοκληρώσει επιτυχώς το πρόγραμμα,
- υπερβούν τη μέγιστη χρονική διάρκεια φοίτησης στο
Π.Μ.Σ., όπως ορίζεται στον παρόντα Κανονισμό,
- έχουν παραβιάσει τις κείμενες διατάξεις όσον αφορά
την αντιμετώπιση πειθαρχικών παραπτωμάτων από τα
αρμόδια πειθαρχικά Όργανα,
- αυτοδίκαια κατόπιν αιτήσεως των μεταπτυχιακών
φοιτητών,
- υποπέσουν σε παράπτωμα που εμπίπτει στο δίκαιο
περί πνευματικής ιδιοκτησίας (ν. 2121/1993) κατά τη
συγγραφή των προβλεπομένων εργασιών τους,
- δεν καταβάλλουν το προβλεπόμενο τέλος φοίτησης.
4. Απαλλάσσονται από τα τέλη φοίτησης οι φοιτητές
του Π.Μ.Σ. των οποίων το ατομικό εισόδημα, εφόσον
διαθέτουν ίδιο εισόδημα, και το οικογενειακό διαθέσιμο
ισοδύναμο εισόδημα δεν υπερβαίνουν αυτοτελώς, το
μεν ατομικό το εκατό τοις εκατό (100%), το δε οικογενειακό το εβδομήντα τοις εκατό (70%) του εθνικού διάμε-
σου διαθέσιμου ισοδύναμου εισοδήματος, σύμφωνα με
τα πλέον πρόσφατα κάθε φορά δημοσιευμένα στοιχεία
της Ελληνικής Στατιστικής Αρχής (ΕΛ.ΣΤΑΤ.). Η απαλλαγή
αυτή παρέχεται για τη συμμετοχή σε ένα μόνο Π.Μ.Σ.
Σε κάθε περίπτωση, οι απαλλασσόμενοι φοιτητές δεν
ξεπερνούν το ποσοστό του τριάντα τοις εκατό (30%) του
συνολικού αριθμού των φοιτητών που εισάγονται στο
Π.Μ.Σ. Αν οι δικαιούχοι υπερβαίνουν το ποσοστό του
προηγούμενου εδαφίου, επιλέγονται με σειρά κατάταξης
ξεκινώντας από αυτούς που έχουν το μικρότερο εισόδημα (παρ. 2 του άρθρου 35 του ν. 4485/2017).
Ύστερα από την συμπλήρωση των εντύπων πραγματοποιείται επεξεργασία για να εξαχθούν τα αποτελέσματα.
Στο έντυπο αξιολογούνται:
Τα μαθήματα ως προς:
- Το περιεχόμενό τους
- Την ύλη τους σχετικά με την περαιτέρω επιστημονική
ή επαγγελματική δραστηριότητα των φοιτητών
- Την ανταπόκριση των σημειώσεων σχετικά με την
ύλη των μαθημάτων
- Την αξιολόγηση των μαθημάτων ως προς την αλληλουχία των θεματικών ενοτήτων
- Τον βαθμό δυσκολίας του τρόπου εξετάσεων
- Τον βαθμό δυσκολίας των θεμάτων εξετάσεων
- Τη δήλωση επιθυμίας του τρόπου εξετάσεων
Οι διδάσκοντες ως προς:
- Τον βαθμό κατανόησης ως προς την ομιλία τους
- Τον βαθμό προθυμίας να λύσουν τις απορίες των
φοιτητών
- Την κατάρτισή τους σε σχέση με την ομιλία του
- Τον βαθμό κατανόησης των διαφανειών τους την ώρα
του διαβάσματος
5. Η καθομολόγηση γίνεται στο πλαίσιο της Συνέλευσης της Ιατρικής Σχολής του Ε.Κ.Π.Α., παρουσία του Προ-
έδρου της Σχολής.
Πιο συγκεκριμένα στο πλαίσιο του Π.Μ.Σ. απονέμεται
Δίπλωμα Μεταπτυχιακών Σπουδών στη «Σύγχρονη Διαγνωστική στη Δερματολογία και Αλλεργιολογία».
6. Δίπλωμα Μεταπτυχιακών Σπουδών δεν απονέμεται
σε φοιτητή του οποίου ο τίτλος σπουδών πρώτου κύκλου από ίδρυμα της αλλοδαπής δεν έχει αναγνωριστεί
από το Διεπιστημονικό Οργανισμό Αναγνώρισης Τίτλων
Ακαδημαϊκών και Πληροφόρησης (Δ.Ο.Α.Τ.Α.Π.), σύμφωνα με τον ν. 3328/2005 (Α’ 80).
7. Οι μεταπτυχιακοί φοιτητές μπορούν να αιτηθούν
την έκδοση παραρτήματος διπλώματος.
8. Για τη συμμετοχή τους στο Π.Μ.Σ. «Σύγχρονη Διαγνωστική στη Δερματολογία και Αλλεργιολογία» οι
μεταπτυχιακοί φοιτητές καταβάλλουν τέλη φοίτησης
που ανέρχονται στο ποσό των χιλίων (1.000) ευρώ ανά
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 524/10.02.2021
εξάμηνο. Η καταβολή του τέλους γίνεται στην αρχή κάθε
εξαμήνου.
Άρθρο 9
ΥΠΟΔΟΜΗ Π.Μ.Σ.
1. Για την εύρυθμη λειτουργία του Π.Μ.Σ. θα διατεθούν
αίθουσες διδασκαλίας και σεμιναρίων, αμφιθέατρα εξοπλισμένα με οπτικοακουστικά μέσα και εργαστήρια της
Ιατρικής Σχολής καθώς και το αμφιθέατρο του Νοσοκομείου «ΑΝΔΡΕΑΣ ΣΥΓΓΡΟΣ». Οι εργαστηριακές ασκήσεις
θα πραγματοποιηθούν στην Κλινική και τα Γενικά και Ειδικά Ιατρεία της Α’ Κλινικής Αφροδισίων και Δερματικών
Νόσων και της Μονάδας Αλλεργιολογίας «Δ. Καλογερομήτρος» στο Π.Γ.Ν. «Αττικόν». Οι φοιτητές θα έχουν άμε-
ση και πλήρη πρόσβαση στο σύνολο της υλικοτεχνικής
υποδομής των ανωτέρω εργαστηρίων. Επίσης θα έχουν
πρόσβαση στην βιβλιοθήκη του Πανεπιστημίου Αθηνών
καθώς και του Νοσοκομείου «ΑΝΔΡΕΑΣ ΣΥΓΓΡΟΣ» και
του Π.Γ.Ν «Αττικόν».
Επιπρόσθετα, η στέγαση του Προγράμματος στο
Νοσοκομείο «ΑΝΔΡΕΑΣ ΣΥΓΓΡΟΣ», ένα νοσοκομείο με
αποδεδειγμένη και τεκμηριωμένη δυνατότητα παροχής
υψηλού επιπέδου προπτυχιακής και μεταπτυχιακής εκπαίδευσης αποτελεί ένα επιπρόσθετο εχέγγυο για το
υψηλό επίπεδο παρεχόμενης γνώσης.
2. Η διοικητική και γραμματειακή υποστήριξη του
Π.Μ.Σ. γίνεται από τη Γραμματεία του Π.Μ.Σ., με την επίβλεψη της Γραμματείας της Ιατρικής Σχολής.
3. Η χρηματοδότηση του Π.Μ.Σ. προέρχεται από:
α) πόρους από ερευνητικά προγράμματα
β) από δωρεές, χορηγίες φορέων του δημόσιου και
του ιδιωτικού τομέα
γ) από τέλη φοίτησης
Η επιβολή τέλους φοίτησης/διδάκτρων κρίνεται αναγκαία γιατί λόγω της πρακτικής και κλινικής άσκησης στο
τρίτο εξάμηνο του Π.Μ.Σ., όπου χρειάζονται εργαστηριακά αναλώσιμα, καθώς και για την εκπόνηση της διπλω-
ματικής τους εργασίας, καθώς οι άλλες κατηγορίες δεν
καλύπτουν εξ ολοκλήρου τα λειτουργικά έξοδα του Π.Μ.Σ.
4. Κατά τη λήξη της θητείας της ΣΕ, με ευθύνη του
απερχόμενου Διευθυντή, συντάσσεται αναλυτικός απολογισμός του ερευνητικού και εκπαιδευτικού έργου και
των λοιπών δραστηριοτήτων του Π.Μ.Σ., ο οποίος κατατίθεται στην Ιατρική Σχολή του Ε.Κ.Π.Α. (παρ. 2 του
άρθρου 44 του ν. 4485/2017). Ο εν λόγω απολογισμός
αποστέλλεται στα αρμόδια όργανα σύμφωνα με την
ισχύουσα νομοθεσία
5. Η εσωτερική και εξωτερική αξιολόγηση του Π.Μ.Σ.
θα γίνεται σύμφωνα με τις ισχύουσες διατάξεις.
Άρθρο 10
ΑΝΑΘΕΣΗ ΔΙΔΑΣΚΑΛΙΑΣ/
ΔΙΔΑΣΚΟΝΤΕΣ ΣΤΟ Π.Μ.Σ.
Οι διδάσκοντες του Π.Μ.Σ., προέρχονται, κατά 60%
τουλάχιστον, από:
- μέλη Δ.Ε.Π. της Ιατρικής Σχολής,
- μέλη Ε.Ε.Π., Ε.ΔΙ.Π. και Ε.Τ.Ε.Π. Ιατρικής της Σχολής,
κατόχους διδακτορικού διπλώματος εκτός κι αν το γνωστικό τους αντικείμενο είναι εξαιρετικής και αδιαμφι-
σβήτητης ιδιαιτερότητας για το οποίο δεν είναι δυνατή
ή συνήθης η εκπόνηση διδακτορικής διατριβής,
- ομότιμους καθηγητές (άρθρο 69 του ν. 4386/2016)
και αφυπηρετήσαντα μέλη Δ.Ε.Π. της Ιατρικής Σχολής,
- επιστήμονες αναγνωρισμένου κύρους είτε κάτοχους διδακτορικού διπλώματος είτε υποψήφιους διδάκτορες είτε
εξαιρετικής τεχνικής εμπειρίας, οι οποίοι μπορεί να απασχολούνται ως ακαδημαϊκοί υπότροφοι με απόφαση της
Συνέλευσης και πράξη του Προέδρου του οικείου Τμήματος για τη διεξαγωγή διδακτικού, κλινικού και ερευνητικού
έργου, καθοριζόμενου με τη σύμβαση που υπογράφεται
μεταξύ του ακαδημαϊκού υποτρόφου και του Πρύτανη του
οικείου ΑΕΙ. […] (παρ. 7 του άρθρου 29 του ν. 4009/2011).
Με αιτιολογημένη απόφαση της Συνέλευσης της Σχολής ανατίθεται διδασκαλία σε:
- μέλη ΔΕΠ άλλων Τμημάτων του ίδιου ή άλλου ΑΕΙ,
- ερευνητές από ερευνητικά κέντρα του άρθρου 13Α
του ν. 4310/2014, της Ακαδημίας Αθηνών και του Ιδρύματος Ιατροβιολογικών Ερευνών της Ακαδημίας Αθηνών,
- επισκέπτες καταξιωμένους επιστήμονες από την
ημεδαπή ή την αλλοδαπή, που έχουν θέση ή προσόντα
καθηγητή ή ερευνητή σε ερευνητικό κέντρο, καλλιτέχνες
ή επιστήμονες αναγνωρισμένου κύρους με εξειδικευμένες γνώσεις ή σχετική εμπειρία στο γνωστικό αντικείμενο
του Π.Μ.Σ.,
- επισκέπτες μεταδιδακτορικούς ερευνητές, Έλληνες ή
αλλοδαπούς νέους επιστήμονες, κάτοχους διδακτορικού
διπλώματος (παρ. 7 του άρθρου 16 του ν. 4009/2011)
ή γίνονται νέες προσλήψεις/συμβάσεις σύμφωνα
με τα ανωτέρω (παρ. 1, 2, 5 και 6 του άρθρου 36 του
ν. 4485/2017).
Η Συνέλευση της Σχολής μετά την εισήγηση της Συντονιστικής Επιτροπής (Σ.Ε.) αναθέτει τη διδασκαλία των μα-
θημάτων του Α’ και Β’ εξαμήνου του Π.Μ.Σ. σύμφωνα με
τη διδακτική εμπειρία των ομιλητών, το γνωστικό αντικείμενο των ομιλητών και το βιογραφικό τους σημείωμα
Αφυπηρετήσαντα μέλη ΔΕΠ του τμήματος λόγω της
μεγάλης διδακτικής τους εμπειρίας και σε επισκέπτες
καθηγητές λόγω του αναγνωρισμένου κύρους τους σε
διεθνές επίπεδο και αντίστοιχης εμπειρίας πάνω στο
γνωστικό αντικείμενο του Π.Μ.Σ.
Για όσα θέματα δεν ορίζονται στην ισχύουσα νομοθεσία και στον παρόντα Κανονισμό, αρμόδια να αποφασί-
ζει είναι η Συνέλευση της Ιατρικής Σχολής.
Η απόφαση αυτή να δημοσιευθεί στην Εφημερίδα της
Κυβερνήσεως.
Ο Πρύτανης
ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ

[Source: 20210200524.pdf | Tokens: 34674]